PMIndiaData/PMIndiaSum huggingface dataset:
టేబల్ టెనిస్ మిక్స్ డ్ డబల్స్ పోటీ లో బంగారు పతకాన్ని గెలుచుకొన్నందుకుశ్రీ శరత్ కమల్ మరియు శ్రీజ అకుల గారు ల ధైర్యాన్ని, ఇంకా దృఢత్వాన్నిప్రశంసించిన ప్రధాన మంత్రి

బర్మింగ్ హమ్ లో నిర్వహిస్తున్న కామన్ వెల్థ్ గేమ్స్ 2022 లో టేబల్ టెనిస్ మిక్స్ డ్ డబుల్స్ స్పర్ధ లో పసిడి పతకాన్ని గెలుచుకొన్నందుకు శ్రీ శరత్ కమల్ ను మరియు శ్రీజ అకుల గారి ని ప్రధాన మంత్రి శ్రీ నరేంద్ర మోదీ ప్రశంసించారు. ప్రధాన మంత్రి ఒక ట్వీట్ లో – ‘‘కలసి ఆడడం మరియు గెలవడం లో ఉండే ఆనందమే వేరు. శ్రీ @sharathkamal1 మరియు శ్రీజ అకుల గారు లు అద్భుతమైన టువంటి టీంవర్క్ ను కనబరచి మరి టేబఃల్ టెనిస్ మిక్స్ డ్ డబల్స్ పోటీ లో ప్రతిష్టాత్మకమైనటువంటి స్వర్ణ పతకాన్ని గెలిచారు. వారి ధైర్యాని కి, దృఢత్వాని కి ఇవే నా ప్రశంస లు. శ్రీ శరత్ కామన్ వెల్థ్ గేమ్స్ లో తాను పాలుపంచుకొన్నటువంటి స్పర్థ లు అన్నిటి లోనూ ఫైనల్స్ కు చేరుకోవడం అసాధారణమైంది గా ఉంది.’’ అని పేర్కొన్నారు.
కామన్వెల్త్ గేమ్స్-2022కి వెళ్లనున్న భారత క్రీడాకారుల బృందంతో జూలై 20న సంభాషించనున్న ప్ర‌ధానమంత్రి

కామన్‌వెల్త్‌ క్రీడల్లో (సీడబ్ల్యూజీ) పాల్గొనేందుకు వెళ్లే భారత క్రీడాకారుల బృందంతో ప్రధానమంత్రి శ్రీ నరేంద్ర మోదీ 2022 జూలై 20న ఉదయం 10 గంటలకు వీడియో కాన్ఫరెన్స్‌ ద్వారా సంభాషిస్తారు. క్రీడాకారులతోపాటు శిక్షకులు కూడా ఈ ఇష్టాగోష్ఠి సమావేశంలో పాలుపంచుకుంటారు. ప్రధాన క్రీడా పోటీల్లో పాల్గొనడానికి వెళ్లబోయే క్రీడాకారులకు స్ఫూర్తినిచ్చే కృషిలో భాగంగా ప్రధానమంత్రి ఇలాంటి ఇష్టాగోష్ఠి సమావేశం నిర్వహించడాన్ని ఆనవాయితీగా మార్చుకున్నారు. నిరుడు టోక్యో-2020 ఒలింపిక్స్‌లో పాల్గొన్న భారత క్రీడాకారుల బృందంతోపాటు టోక్యో పారాలింపిక్స్‌-2020లో పాలుపంచుకున్న క్రీడాకారులతోనూ ఆయన ఇదేవిధంగా ముచ్చటించారు. ఆయా క్రీడా పోటీలు కొనసాగుతున్న సమయంలోనూ క్రీడాకారుల ముందంజపై ప్రధానమంత్రి ఎంతో ఆసక్తి చూపుతూంటారు. అంతేకాకుండా విజయం సాధించిన అనేక సందర్భాల్లో ఆయా క్రీడాకారులకు స్వయంగా ఫోన్‌చేసి అభినందిస్తారు. అలాగే వారి క్రీడా నిబద్ధతను ప్రశంసించడమే కాకుండా మరింత మెరుగ్గా రాణించేలా ప్రోత్సహిస్తుంటారు. దీంతోపాటు క్రీడాకారుల బృందం స్వదేశం చేరిన తర్వాత వారితో నేరుగా సమావేశమై ఇష్టాగోష్ఠిగా మాట్లాడటమూ ప్రధానమంత్రికి పరిపాటి. కామన్వెల్త్‌ గేమ్స్‌-2022 బర్మింగ్‌ హామ్‌లో 2022 జూలై 28 నుంచి ఆగస్టు 8వ తేదీదాకా జరుగుతాయి. ఈ క్రీడల్లో భారతదేశానికి ప్రాతినిధ్యం వహిస్తున్న 215 మంది క్రీడాకారులు 19 రకాల క్రీడలకు సంబంధించిన 141 పోటీల్లో తమ ప్రతిభను నిరూపించుకునే ప్రయత్నం చేస్తారు.
రష్యా కు చెందిన జాయింట్ స్టాక్ కంపెనీ రోస్ జియోలోజియా కు, భారతదేశం లోని జియలాజికల్ సర్వే ఆఫ్ ఇండియా (జిఎస్ఐ) కి మధ్య భూ-విజ్ఞానశాస్త్రం రంగం లో సహకారానికి సంబంధించిన ఒక ఒప్పంద పత్రం పై అవగాహన పూర్వకఒప్పంద పత్రాని కి ఆమోదం తెలిపిన మంత్రిమండలి

రష్యా కు చెందిన జాయింట్ స్టాక్ కంపెనీ రోస్ జియోలోజియా (స్టేట్ హోల్డింగ్ కంపెనీ .. దీనినే రోస్ జియో గా ప్రస్తావిస్తూ ఉంటారు; ఇది ష్యన్ ఫెడరేశన్ చట్టాల ప్రకారం నెలకొల్పినటువంటి ఒక చట్టబద్ధ ఎన్ టిటీ) కి, భారత ప్రభుత్వ గనుల మంత్రిత్వ శాఖ ఆధీనం లోని జియలాజికల్ సర్వే ఆఫ్ ఇండియా (జిఎస్ఐ) కి మధ్య భూ- విజ్ఞానశాస్త్రం రంగం లో సహకారానికి సంబంధించిన ఒక అవగాహన పూర్వక ఒప్పంద పత్రం (ఎమ్ఒయు) పైన సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదాన్ని తెలిపింది. ఈ అవగాహన పూర్వక ఒప్పంద పత్రం ముఖ్య ఉద్దేశ్యాల లో భూ- విజ్ఞాన రంగం లో ఇరు పక్షాల కు మధ్య లోతయిన మరియు /లేదా దాగి ఉన్న ఖనిజ నిక్షేపాల అన్వేషణ లో సాంకేతిక సహకారం; ఎరో-జియోఫిజికల్ డేటా విశ్లేషణ; పిజిఇ మరియు ఆర్ఇఇ ల అన్వేషణ, పరిశోధన; రష్యా కు చెందిన అత్యంత ఆధునిక సమాచార సాంకేతిక విజ్ఞానం అండ దండల తో ఇండియన్ జియో సైన్స్ డేటా రిపాజిటరి ని సంయుక్తం గా అభివృద్ధి పరచడం; డేటా పరమైన ఖచ్చితత్వాన్ని సాధించడం తో పాటు అధికతమ వ్యయాన్ని తిరిగి రాబట్టుకోవడం కోసం తవ్వకాలు, నమూనా ల రూపకల్పన, ఇంకా ప్రయోగశాల స్థాయి విశ్లేషణ ల రంగం లో జ్ఞానాన్ని, సాంకేతిక విజ్ఞానాన్ని పరస్పరం ఇచ్చి పుచ్చుకోవడం, భూ- విజ్ఞాన శాస్త్రంతో జతపడ్డ శాస్త్రవేత్తలు, ఇతర సిబ్బంది వంటి వారి కి శిక్షణ ను ఇవ్వడం, సామర్థ్య నిర్మాణం రంగం లో పరస్పర సహకారాన్ని విస్తరించుకోవడం వంటివి భాగం గా ఉన్నాయి. రోస్ద జియో, జిఎస్ఐ ల అపార అనుభవం, వాటి మధ్య గల పరస్పర సహకారం తాలూకు సామర్థ్యాన్ని దృష్టి లో పెట్టుకొంటే, ఈ అవగాహన పూర్వక ఒప్పంద పత్రం భూ- విజ్ఞాన రంగం లో జిఎస్ఐ కి, రోస్ జియో కు మధ్య సహకారానికి ఒక విస్తృతమైన ఫ్రేమ్ వర్క్ ను అందించే కోణం లో గొప్ప ప్రయోజనకారి గా ఉండగలదు. పూర్వరంగం: రోస్ జియోలోజియో (రోస్ జియో) రష్యన్ ఫెడరేశన్ లోకెల్లా అతి పెద్దదైనటువంటి జియలాజికల్ స్టేట్ హోల్డింగ్ కంపెనీ గా పేరుతెచ్చుకొంది. ఈ కంపెనీ కి వృత్తిపరం గా ఉన్నత శ్రేణి దక్షతల కు తోడు భూ- విజ్ఞాన సంబంధి సమాచారం తాలూకు సంచయం, అరుదైన సంభావన ల సత్తా కూడా ఉంది. ఈ కంపెనీ అన్ని రకాలైన ఖనిజ వనరుల అన్వేషణ కార్యకలాపాల ను జరుపుతూ ఉంటుంది. వాటి లో.. ప్రాంతీయ సర్వేక్షణ ల మొదలు నిలవల ను అంచనా వేయడం, ఆయా క్షేత్రాల లో గని తవ్వకాల పనుల ను ప్రారంభించడం వంటి భూవైనిక పూర్వేక్షణ మరియు అన్వేషణ సంబంధి కార్యకలాపాల నిర్వహణ వరకు భాగం గా ఉన్నాయి. ఈ కంపెనీ సముద్ర తీరాని కి ఆవల భూ విజ్ఞాన సంబంధ కార్యకలాపాలు, ఆన్-శెల్ఫ్ నిర్వహణ రంగం లో అద్వితీయమైన యోగ్యత ఈ కంపెనీ కి సొంతం. రోస్ జియో ప్రతినిధి వర్గం 2020వ సంవత్సరం లో భారతదేశాన్ని సందర్శించినప్పుడు, న్యూ ఢిల్లీ లో గనుల శాఖ తో, జిఎస్ఐ తో సమావేశమైంది. భూ- విజ్ఞాన శాస్త్ర రంగం లో సహకారానికి సంబంధించి జిఎస్ఐ కి, రోస్ జియో కు మధ్య ఒక అవగాహన పూర్వక ఒప్పంద పత్రం పై సంకతాలు చేయాలని ఆ సమావేశం లో ప్రతిపాదించడం జరిగింది. ఆ ప్రతిపాదన కు అనుగుణం గా రోస్ జియో తో జిఎస్ఐ సంప్రదింపులు జరిపి, ఒక ముసాయిదా ఎమ్ఒయు కు తుది రూపు ను ఇచ్చింది.
ప్ర‌పంచ ప‌ర్య‌ట‌న దినం సంద‌ర్భంగా ‘ఇన్‌క్రెడిబుల్ ఇండియా’ శోభ‌ను తిల‌కించ‌వ‌ల‌సిందిగా ప్ర‌జ‌ల‌ను కోరిన ప్ర‌ధాన మంత్రి

భార‌త‌దేశం యొక్క శోభ‌ను తిల‌కించేందుకు ప్ర‌పంచం న‌లుమూల‌ల నుండి ఇండియాకు త‌ర‌లి రావలసిందిగా ప్రజలను ప్ర‌ధాన మంత్రి శ్రీ న‌రేంద్ర మోదీ కోరారు. అలాగే, దేశంలోని యువ‌తీ యువ‌కులు కూడా భార‌త‌దేశమంత‌టా ప్ర‌యాణిస్తూ ఈ దేశం యొక్క వైవిధ్యాన్ని ఆస్వాదించవలసిందని వారికి ఆయన విజ్ఞ‌ప్తి చేశారు. ‘ప్ర‌పంచ ప‌ర్య‌ట‌న దినం’ నాడు ‘ఇన్‌క్రెడిబుల్ ఇండియా’ యొక్క సౌంద‌ర్యాన్ని క‌నుగొన‌డం కోసం, మా ప్ర‌జ‌ల ఆతిథ్యాన్ని స్వీక‌రించ‌డం కోసం ఇక్కడకు రమ్మంటూ యావ‌త్ ప్ర‌పంచ ప్ర‌జ‌ల‌ను నేను ఆహ్వానిస్తున్నాను. భార‌త‌దేశ‌మంతటా ప్ర‌యాణించి మ‌న చైత‌న్య‌శీలమైనటువంటి దేశం యొక్క వివిధత్వాన్ని స్వ‌యంగా చూసి ఆనందించండ‌ని ప్రత్యేకించి నా యువ మిత్రుల‌ను నేను కోరుతున్నాను’ అని ప్ర‌ధాన మంత్రి త‌న సందేశంలో పేర్కొన్నారు. గ‌త ఆదివారం నాడు ‘మ‌న్ కీ బాత్’ (’మ‌న‌సులో మాట’ కార్య‌క్ర‌మం) 36వ భాగంలో ప‌ర్య‌ట‌న రంగం గురించి, అది అందించే ప్ర‌యోజ‌నాల‌ను గురించి తాను చెప్పిన మాట‌ల ఆడియో క్లిప్ https://soundcloud.com/narendramodi/unity-in-diversity-is-indias-speciality ని కూడా ప్ర‌ధాన మంత్రి తన సందేశ పాఠానికి జ‌త చేశారు.
విజయ్ దివస్ నాడు భారతీయ సాయుధ బలగాలకు నివాళులు అర్పించిన ప్రధాన మంత్రి

ప్రధాన మంత్రి శ్రీ నరేంద్ర మోదీ విజయ్ దివస్ సందర్భంగా భారతీయ సాయుధ బలగాలకు నివాళులు అర్పించారు. “1971 యుద్ధంలో ధైర్యంగా పోరాడిన వారందరి వీరత్వాన్ని మరియు త్యాగాన్ని విజయ్ దివస్ సరైన రీతిలో జ్ఞ‌ప్తికి తెస్తుంది. వారికి ఇవే నా నివాళులు” అని ప్రధాన మంత్రి అన్నారు.
అస్సాం లో మంత్రివర్గ ప్రమాణ స్వీకార కార్యక్రమానికి హాజరైన సమూహాన్ని ఉద్దేశించి ప్రధాన మంత్రి ప్రసంగం

ప్ర‌ధాన మంత్రి శ్రీ న‌రేంద్ర మోదీ ఈ రోజు అస్సాం లో మంత్రివర్గ ప్రమాణ స్వీకార కార్యక్రమానికి హాజరైన భారీ జన సమూహాన్ని ఉద్దేశించి ప్రసంగించారు. అస్సాం ప్రజలకు ఆయన అభినందనలు తెలిపారు. శ్రీ సర్బానంద సోనోవాల్ రూపంలో వారికి ఆదివాసీ సమాజానికి చెందిన ముఖ్యమంత్రి లభించారని, సమాజానికి సేవ చేయడానికి శ్రీ సోనోవాల్ అంకితం అయ్యారని ప్రధాన మంత్రి అన్నారు. కొత్త సర్కారు అస్సాం ప్రజలకు సేవలు అందించగలదన్న, అభివృద్ధి ద్వారా రాష్ట్రాన్ని పరివర్తన వైపునకు నడిపించగలదన్న విశ్వాసాన్ని ఆయన వ్యక్తం చేశారు. సహకారాత్మక సమాఖ్య తత్వం సిద్ధాంతం స్ఫూర్తిగా కేంద్ర ప్రభుత్వం పని చేస్తోందని, రాష్ట్రాలు పురోగమించేందుకు వీలుగా వాటికి గరిష్ఠ శక్తిని అందజేయాలని కోరుకొంటోందని ప్రధాన మంత్రి చెప్పారు. ప్రజాస్వామ్యం ప్రాతినిధ్యం కోసమే ఏర్పడింది, కేంద్రం మరియు రాష్ట్రాలు అభివృద్ధి కోసం భుజం భుజం కలిపి నడవాల్సిందే అని ఆయన అన్నారు. దేశాన్ని ప్రత్యేకించి దేశంలోని ఈశాన్య ప్రాంతాన్ని సమగ్రంగాను, అన్ని రంగాలలోను అభివృద్ధి చేయవలసిన అవసరం ఎంతైనా ఉందని ఆయన స్పష్టంచేశారు.
2020, 2024, 2028 ఒలింపిక్స్ గేమ్స్ కార్యాచ‌ర‌ణ రూప‌క‌ల్ప‌న‌కు టాస్క్ ఫోర్స్ : ప‌్ర‌ధాని ప్ర‌క‌ట‌న‌

ప్ర‌ధాని శ్రీ న‌రేంద్ర‌మోదీ రానున్న మూడు ఒలింపిక్స్ కు స‌మ‌గ్ర కార్యాచ‌ర‌ణ రూపొందించేందుకు ఒక టాస్క్ ఫోర్స్ ఏర్పాటు చేస్తున్న‌ట్టు ప్ర‌క‌టించారు. శ‌నివారం నాడు మంత్రిమండ‌లి స‌మావేశంలో ఈ టాస్క్ ఫోర్స్ ఏర్పాటును ఆయ‌న ప్ర‌క‌టించారు. 2020, 2024, 2028 సంవ‌త్స‌రాల్లో జ‌రుగ‌నున్న ఒలింపిక్స్ క్రీడ‌ల‌కు భార‌త క్రీడాకారులు మ‌రింత స‌మ‌ర్థ‌వంతంగా పాల్గొనేందుకు అవ‌స‌ర‌మైన స‌మ‌గ్ర కార్యాచ‌ర‌ణ ప్ర‌ణాళిక రూపొందించ‌డం ఈ టాస్క్ ఫోర్స్ ల‌క్ష్యంగా నిర్దేశించారు. – క్రీడాకారుల కోసం ఏర్పాటు చేయాల్సిన స‌దుపాయాలు, శిక్ష‌ణ‌, ఎంపిక విధానం, ఇత‌ర అంశాల‌న్నింటి పైన సంపూర్ణ వ్యూహాన్ని ఈ టాస్క్ ఫోర్స్ ర‌చించి ప్ర‌భుత్వానికి అందిస్తుంది. – అంత‌ర్గ‌త నిపుణుల‌తో పాటు వెలుప‌లి నిపుణుల‌ను కూడా టాస్క్ ఫోర్స్ లోకి తీసుకుంటారు. – రానున్న కొద్ది రోజుల్లో ఈ టాస్క్ ఫోర్స్ ఏర్పాటు చేయ‌నున్న‌ట్టు ప్ర‌ధాని ప్ర‌క‌టించారు.
భార‌త‌దేశానికి, జోర్డాన్ కు మ‌ధ్య గని తవ్వకాలకు మరియు   ఎమ్ఒపి రాక్ ఫాస్పేట్ బెనిఫీసియేశన్ కోసం ఉద్దేశించిన ఎమ్ఒయుకు, అలాగే జోర్డాన్ లో ఫాస్పారిక్ యాసిడ్‌/డిఎపి/ఎన్‌పికె ఎరువుల ఉత్పాద‌క స‌దుపాయం ఏర్పాటుకు ఆమోదం తెలిపిన మంత్రివ‌ర్గం

భార‌త‌దేశానికి, జోర్డాన్ కు మ‌ధ్య గని తవ్వకాలకు మరియు ఎమ్ఒపి & రాక్ ఫాస్పేట్ బెనిఫీసియేశన్ కోసం ఉద్దేశించిన ఎమ్ఒయు పై సంతకాలకు, అలాగే జోర్డాన్ లో ఫాస్పారిక్ యాసిడ్‌/డిఎపి/ఎన్‌పికె ఎరువుల ఉత్పాద‌క స‌దుపాయాన్ని ఏర్పాటు చేసి అక్కడి ఉత్పత్తులను 100 శాతం ప్రాతిపదికన భారతదేశానికి పంపించే దీర్ఘకాలిక ఒప్పందానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. ఈ ఎమ్ఒయు దేశం అవసరాలను తీర్చడం కోసం ముడి ప‌దార్థాలు, మ‌ధ్య‌స్థ సామ‌గ్రి, తుది స్థాయి పి & కె ఎరువులు స‌హేతుక ధ‌ర‌ల‌లో నిరంత‌రాయంగా స‌ర‌ఫ‌రా అయ్యేట‌ట్లుగా దోహ‌ద‌ం చేయనుంది.
రవాండాలోని కిగాలీలో జరిగిన ది మీటింగ్ ఆఫ్ పార్టీస్ టు ది మాంట్రియల్ ప్రొటోకాల్ ఆఫ్ ది వియన్నా కన్వెన్షన్‌లో భారత ప్రభుత్వం అంగీకరించిన వాదనకు మంత్రిమండలి ఆమోద

రవాండాలోని కిగాలీలో జరిగిన ది మీటింగ్ ఆఫ్ పార్టీస్ టు ది మాంట్రియల్ ప్రొటోకాల్ ఆఫ్ ది వియన్నా కన్వెన్షన్‌లో భారత ప్రభుత్వం అనుసరించిన వైఖరికి మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జరిగిన కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. కిగాలీలో జరిగిన చర్చలలో హైడ్రో ఫ్లోరో కార్బన్లు (హెచ్ఎఫ్‌సి లు) మాంట్రియల్ ప్రొటోకాల్ లో భాగంగా ప్రమాదకర రసాయనాల జాబితాలో చేర్చాల్సిన అంశంపైనే ప్రధానంగా చర్చించారు. వీటి ఉత్పత్తి, వినియోగాన్ని దశలవారీగా తగ్గించేందుకు మాంట్రియల్ ప్రొటోకాల్‌లో భాగంగా సమకూర్చిన బహుళపాక్షిక నిధి నుండి ఆర్థిక సహాయం తీసుకోవాలని నిర్ణయించారు. హెచ్ఎఫ్‌సి ల వల్ల ఓజోన్ పొర క్షీణత జరగకపోయినా, భూతాపం పెరుగుతోంది. అందుకే వీటిని అదుపు చేయడం ద్వారా భూతాపాన్ని పరిమితం చేయవచ్చు. తద్వారా పర్యావరణ సమస్యల పరిష్కారానికి సాయంగా ఉంటుంది. ఇందుకోసం 2024 నుండి 2030 మధ్య సరైన ఆధార సంవత్సరాలను ఎంపిక చేసుకొనేందుకు (మూడు ఐచ్ఛికాలలో ఒకదానిని ఎంపిక చేసుకోవడం) వాదించేందుకు అవకాశం ఇవ్వాలన్న కేంద్ర పర్యావరణం, అటవీ, వాతావరణ మార్పుల మంత్రిత్వ శాఖ ప్రతిపాదనకు కూడా మంత్రివర్గం ఆమోదం తెలిపింది. ప్రతిపాదిత అంశాలు, లక్షణాల ఆధారంగా.. ప్రభుత్వంతో చర్చించి ఐచ్ఛికాలలో ఒకదానిని ఎంచుకొనే అధికారాన్ని ఇచ్చేందుకు కూడా మంత్రిమండలి సమ్మతి తెలిపింది. కిగాలీలో జరిగిన చర్చల సందర్భంగా ఆధార, స్తంభన (ఫ్రీజ్) సంవత్సరాలపై భారత్ విజయవంతంగా చర్చించింది. వీటి ద్వారా దేశీయంగా శీతలీకరణ యంత్రాల ద్వారా పని చేస్తున్న వివిధ రంగాలు ప్రత్యామ్నాయాలు చూసుకొనేందుకు తగినంత సమయం ఇవ్వాలని భారత్ సూచించింది. తద్వారా తక్కువ అదనపు ఖర్చుతో ఎక్కువ పర్యావరణ సంబంధ ప్రయోజనాలు పొందేందుకు అవరోధాలు తొలగుతాయని స్పష్టం చేసింది. అభివృద్ధి చెందుతున్న దేశాలకు రెండు సెట్ల ఆధార సంవత్సరాలు ఉండాలని కిగాలీ సమావేశాల్లో అంగీకరించారు. భారత్ కు 2024, 2025, 2026 ఆధార సంవత్సరాలుగా ఉన్నాయి. ఈ నిర్ణయం వల్ల భారత ఆధార వినియోగం, ఉత్పత్తికి 65 శాతం అదనపు హెచ్ఎఫ్‌సి ఆమోదం లభిస్తుంది. అయితే 2024/2025లో భారత్ సాంకేతిక సమీక్ష నిర్వహిస్తే.. భారత్ స్తంభన సంవత్సరం (ఫ్రీజ్ ఇయర్) 2028గా ఉంటుంది. ఒక‌వేళ‌ శీతలీకరణ యంత్రాలను వాడే రంగాల పురోగతి ముందుగా నిర్ణయించుకున్న దానికన్నా ఎక్కువగా ఉంటే.. భారత్ తన ఫ్రీజ్ ఇయర్ ను 2030 వరకు పెంచుకోవచ్చు. కాగా, 2029 వరకు అభివృద్ధి చెందుతున్న దేశాలు హెచ్ఎఫ్ సీల వినియోగం, ఉత్పత్తిని 70 శాతం వరకు తగ్గించుకోనున్నాయి. కిగాలీలో తీసుకున్న నిర్ణయాల ప్రకారం భారత్ 2032 నుంచి నాలుగు దశల్లో ఈ కార్యక్రమాన్ని పూర్తిచేయనుంది. 2032లో 10శాతం, 2037లో 20 శాతం, 2042లో 30 శాతం, 2047లో 85 శాతం వరకు విడతల వారీగా హెచ్ఎఫ్ సిలను తగ్గించుకోనుంది. మాంట్రియల్ ప్రొటోకాల్ కు జరిగిన కిగాలీ సవరణలలో తొలిసారిగా, కొత్త శీతలీకరణ, సాంకేతికత వచ్చినపుడు విద్యుత్ సామర్థ్య వృద్ధిని ప్రోత్సహించేందుకు నిర్ణయం తీసుకొన్నారు. ఇందుకోసం అభివృద్ధి చెందుతున్న దేశాల్లో పరిశోధనాత్మక ప్రయోగాలు (ఆర్ & డి), సర్వీసింగ్ సెక్టారుకు నిధులను కూడా ఆర్థిక పరిష్కారాలపై జరిగిన ఒప్పందాల్లో చేర్చారు.
ప్ర‌పంచ‌ మ‌హిళా బాక్సింగ్‌లో స్వర్ణం సాధించిన భార‌త అగ్ర‌శ్రేణి

బాక్స‌ర్ మేరీకోమ్‌కు ప్ర‌ధాన‌మంత్రి అభినంద‌న‌లు. ప్ర‌పంచ‌ మ‌హిళా బాక్సింగ్‌లో స్వర్ణ ప‌త‌కం సాధించిన భార‌త అగ్ర‌శ్రేణి బాక్స‌ర్ మేరీకోమ్‌కు ప్ర‌ధాన‌మంత్రి న‌రేంద్ర మోదీ అభినంద‌న‌లు తెలిపారు. “భార‌త క్రీడ‌రంగం గ‌ర్వించాల్సిన త‌రుణ‌మిది. ప్ర‌పంచ‌ మ‌హిళా బాక్సింగ్‌లో స్వర్ణ ప‌త‌కం సాధించిన బాక్స‌ర్ మేరీకోమ్‌కు నా అభినంద‌న‌లు. క్రీడారంగంలో ఆమె అకుంఠిత దీక్ష‌, అంత‌ర్జాతీయ య‌వ‌నిక‌పై వెలుగొందే విధంగా ప్ర‌తిభ‌ను ప్ర‌ద‌ర్శించి తీరు అంద‌రికీ స్ఫూర్తినిచ్చేవే. ఆమె విజ‌యం ఎంతో ప్ర‌త్యేకం” అని ప్ర‌ధాన‌మంత్రి కొనియాడారు.
ఓణమ్ సందర్భంగా ప్రజలకు ప్రధాన మంత్రి శుభాకాంక్షలు

ప్ర‌ధాన మంత్రి శ్రీ న‌రేంద్ర మోదీ ఓణమ్ సందర్భంగా ప్రజలకు శుభాకాంక్షలు తెలిపారు. “ మీ అందరికీ ఓణమ్ శుభాకాంక్షలు. ఈ ప్రత్యేకమైన పర్వదినం మన దేశం అంతటా సామరస్య వాతావరణాన్ని, సంతోషాన్ని పెంపొందింపచేయాలని నేను ప్రార్థిస్తున్నాను ” అని ప్రధాన మంత్రి తమ సందేశంలో పేర్కొన్నారు.
చెనాని-నాశ్ రీ సొరంగ మార్గాన్ని దేశ ప్రజలకు అంకితం చేసిన ప్రధాన మంత్రి; ఉధంపూర్ లో జరిగిన బహిరంగ సభను ఉద్దేశించి ఆయన ప్రసంగించారు.

ప్రధాన మంత్రి శ్రీ‌ నరేంద్ర మోదీ జమ్ము & కశ్మీర్ లో 9 కిలో మీటర్ల పొడవైన చెనాని -నాశ్ రీ సొరంగ మార్గాన్ని ఈ రోజు దేశ ప్రజలకు అంకితం చేశారు. భారతదేశంలో కెల్లా అతి పెద్దదైన రోడ్ టనల్ ఇది. సొరంగ మార్గంలో అంతటా కూడా ప్రధాన మంత్రి స్వయంగా ప్రయాణించారు. ఈ సందర్భంగా ఆ రోడ్ టనల్ ప్రధానాంశాలను గురించి అధికారులు ఆయనకు వివరించారు. ఉధంపూర్ లో జరిగిన ఒక బహిరంగ సభలో ప్రధాన మంత్రి పాల్గొని ప్రసంగిస్తూ.. ఈ సొరంగ మార్గం ప్రపంచ శ్రేణి సొరంగ మార్గమని, ఇది అత్యుత్తమ ప్రమాణాలకు తులతూగుతోందని చెప్పారు. ఈ సొరంగ మార్గం పర్యావరణ హితకరమైనదని, భూ తాపానికి వ్యతిరేకంగా సాగే సమరంలో ఇది తోడ్పడుతుందని తెలిపారు. యువతలో పెడదారి పట్టిన కొంత మంది రాళ్ళు రువ్వుతూ ఉంటే మరోవైపు కశ్మీర్ యువజనులు మౌలిక సదుపాయాలను సమకూర్చడం కోసం రాళ్ళను పొడి చేస్తున్నారని ప్రధాన మంత్రి అన్నారు. ఈ సొరంగ మార్గం పర్యటన రంగానికి ఉత్తేజాన్ని అందిస్తున్నది. తద్వారా ఆర్థిక వృద్ధికి ఇది దోహదం చేస్తుందని ఆయన పేర్కొన్నారు. హింస, ఉగ్రవాదం ఎవరికీ, ఎన్నటికీ మేలు చేసేవి కావని ప్రధాన మంత్రి అన్నారు. జమ్ము & కశ్మీర్ ముఖ్యమంత్రి మెహబూబా ముఫ్తీకి ఆయన ధన్యవాదాలు తెలిపారు. రాష్ట్రానికి కేంద్ర ప్రభుత్వం ప్రకటించిన ప్యాకేజీ పై కసరత్తు మొదలైనట్లు చెప్పారు. పూర్వ ప్రధాని శ్రీ అటల్ బిహారీ వాజ్ పేయి కృషి, దార్శనికతలను ప్రధాన మంత్రి గుర్తు చేశారు. అభివృద్ధే కేంద్ర ప్రభుత్వం జపిస్తున్న ఏకైక మంత్రమని, దీనిని ప్రజల ప్రాతినిధ్యం ద్వారానే సాధించగలుగుతామని కూడా ఆయన చెప్పారు.
పసిఫిక్ శిఖరాగ్ర సదస్సు సందర్భంగా ప్రధాని ద్వైపాక్షిక సమావేశాలు

జైపూర్లో జరిగిన భారత పసిఫిక్ ద్వీప దేశాల (ఫిపిక్) శిఖరాగ్ర సదస్సు సందర్భంగా ప్రధాని నరేంద్రమోదీ రాంబాగ్ పేలస్లో ఫిజీ ప్రధాని జోసాయా వి బ్రయాన్మరామా, పపూవా న్యూగినియా ప్రధాని పీటర్ ఒ నీల్, వన్వాటూ రిపబ్లిక్ ప్రధాని సాతో కిల్మాన్, నౌరూ రిపబ్లిక్ ప్రెసిడెంట్ బరోన్ దివావేసి వకా ప్రభృతులతో ద్వైపాక్షిక చర్చలు జరిపారు. అలాగే ఫిజీలో భారత సహకారంతో ఒక ఫార్మా తయారీ ప్లాంట్ ఏర్పాటు చేయాలని, టూరిజం విభాగంలో పెట్టుబడులు, సహకారాన్ని ఆయన కోరారు. రక్షణ, భద్రత విభాగాల్లో ప్రస్తుత సహకారాన్ని విస్తరించుకోవాలని ఉభయులు అంగీకరించారు. ఇందుకోసం త్వరలోనే ఫిజీలో ఉభయ దేశాల ప్రతినిధివర్గాలు సమావేశం అవుతాయి. వ్యవసాయం, పాడిపరిశ్రమ రంగాల్లో సహకరించేందుకు భారత్ హమీ ఇచ్చింది. అలాగే వైపరీత్యాలను దీటుగా ఎదుర్కొనేందుకు అవసరమైన సామర్థాల కల్పనలో కూడా సహకారం అందించేందుకు అంగీకరించింది. భిన్న రంగాల్లో ప్రత్యేకించి నిర్మాణ రంగంలో సహకారంపై వ్యాపారావకాశాలను అన్వేషించేందుకు త్వరలోనే భారత వాణిజ్య ప్రతినిధివర్గాన్ని ఫిజీకి పంపేందుకు కూడా అంగీకారం కుదిరింది. పపువా న్యూగినియాలో ఇన్ఫ్రా రంగం ప్రత్యేకించి రోడ్లు, హైవేలు, ఎయిర్పోర్ట్ల అభివృద్ధికి సహకరించేందుకు భారత్ అంగీకరించింది. ఇందుకోసం భారత్కు చెందిన ఎగ్జిమ్ బ్యాంకు నుంచి 100 మిలియన్ డాలర్ల ఆర్థిక సహాయాన్ని ఆశిస్తున్నట్టు ఆ దేశం తెలిపింది. ఆ అభ్యర్థనను సానుకూలంగా పరిశీలించేందుకు భారత్ హామీ ఇచ్చింది. రక్షణ, సామర్థ్యాల విస్తరణ, పాలనా వ్యవహారాల నిర్వహణ, ఆరోగ్యం, విద్య, ఆయిల్ గ్యాస్ విభాగాల్లో సహకరించుకునేందుకు ఉభయవర్గాలు అంగీకరించాయి.ఒఎన్జిసి విదేశ్తో ప్రస్తుత సహకారం మరింతగా విస్తరిస్తుందన్న ఆకాంక్షను పపువా న్యూగినియా వ్యక్తం చేసింది. త్వరలోనే ఆ దేశానికి వాణిజ్యప్రతినిధివర్గాన్ని పంపేందుకు భారత్ అంగీకరించింది. ఐక్యరాజ్యసమితిలో సంస్కరణలు, వన్వాటూలో సామర్థ్యాల విస్తరణపై ప్రధానులిద్దరూ చర్చించారు. ఇందుకోసం ప్రత్యేక కేటాయింపులు చేసుకోవాలని, గుర్తించిన అవసరాలపై ప్రత్యేకంగా దృష్టి సారించాలని ఉభయులు నిర్ణయించారు. ఇటీవల పామ్ తుపాను విరుచుకుపడిన సమయంలో 250000 డాలర్ల సహాయం అందించినందుకు వన్వాటూ కృతజ్ఞత ప్రకటించింది. నానాటికీ పెరిగిపోతున్న సముద్రపు స్థాయిల నుంచి రక్షణ కోసం సముద్రపు గోడల నిర్మాణంలో సహకరించినందుకు నౌరూ కృతజ్ఞతలు తెలిపింది. అభివృద్ధి సహకారాన్నిమరింత ముందుకు తీసుకువెళ్ళేందుకు వైపరీత్యాల నిర్వహణ, వాతావరణ మార్పులపై పోరాటం విభాగాల్లో సామర్థ్యాల నిర్మాణానికి సహకరించుకోవాలని ఉభయ వర్గాలు నిర్ణయించాయి. నౌకాశ్రయాల్లోకి నౌకలు తేలిగ్గా రాకపోకలు సాగించేందుకు వీలుగా నౌరులో మూరింగ్లను మరమ్మత్తు చేయాలని తమ నిపుణులను కోరేందుకు భారత్ అంగీకరించింది.
ఐఎన్ఎ కు చెందిన వయోవృద్ధురాలు అంజలాయి పొన్నుసామి గారి కన్నుమూత పట్లసంతాపాన్ని వ్యక్తం చేసిన ప్రధాన మంత్రి

ప్రముఖ ఐఎన్ఎ కు సేవలు అందించినటువంటి మలేశియా కు చెందిన వయోవృద్ధురాలు అంజలాయి పొన్నుసామి గారి కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘ఐఎన్ఎ కు సేవల ను అందించిన మలేశియా వాసి వయోవృద్ధురాలు అంజలాయి పొన్నుసామి గారి కన్నుమూత వార్త విని దు:ఖించాను. భారతదేశం యొక్క స్వాతంత్య్ర ఉద్యమం లో ఆమె కనబరచిన సాహసాన్ని, ఆమె పోషించినటువంటి ప్రేరణాత్మకమైన పాత్ర ను గురించి మనం ఎప్పటికీ గుర్తుపెట్టుకొంటాం. ఆమె కుటుంబాని కి మరియు మిత్రుల కు ఇదే నా సంతాపం.’’ అని పేర్కొన్నారు.
ప్రపంచ టాయిలెట్‌డే సంద‌ర్భంగా ప్ర‌ధాని సందేశం

ప్ర‌పంచ టాయిలెట్ డే సంద‌ర్భంగా ప్ర‌ధాన‌మంత్రి శ్రీ న‌రేంద్ర మోదీ సందేశం….. “ ప్ర‌పంచ టాయిలెట్ డే సంద‌ర్భంగా మ‌నం మ‌న‌ దేశ‌వ్యాప్తంగా పారిశుధ్య సౌక‌ర్యాల‌ను మెరుగుప‌రుచుకునేందుకు మ‌న సంక‌ల్పాన్ని పున‌రుద్ఘాటిద్దాం. దేశంలోని వివిధ ప్రాంతాల‌లో మ‌రిన్ని టాయిలెట్లు నిర్మించేందుకు కృషి చేస్తున్న వ్య‌క్తులు , సంస్థ‌ల‌కు నా అభినంద‌న‌లు. వారు అందిస్తున్న ఎన‌లేని సేవ‌లు స్వ‌చ్ఛ‌భార‌త్ మిష‌న్‌ను మ‌రింత వేగ‌వంతం చేస్తాయి.”
హెచ్‌టీ లీడ‌ర్‌షిప్ స‌మిట్‌లో ప్ర‌ధాని ప్ర‌సంగం

న్యూఢిల్లీలో ఈ రోజు జ‌రిగిన ద హిందుస్తాన్ టైమ్స్ లీడ‌ర్‌షిప్ స‌మిట్ కార్య‌క్ర‌మంలో ప్ర‌ధాన మంత్రి శ్రీ న‌రేంద్ర మోదీ ప్ర‌సంగించారు. ఈ సందర్భంగా ఆయన మ‌రింత ఉజ్జ్వ‌ల‌మైన భ‌విష్య‌త్తు దిశ‌గా భార‌త్ చేస్తున్న ప్ర‌యాణం గురించి అభివ‌ర్ణిస్తూ, భార‌త‌దేశం ఇప్పుడు చేరుకున్న మ‌జిలీని ప్ర‌పంచ దృష్టికోణంతో పాటు కొన్ని సంవ‌త్స‌రాల కింద‌ట భార‌త‌దేశం ఎక్క‌డ నిల‌బ‌డింద‌న్న దృష్టికోణంలో నుంచి కూడా గ‌మ‌నించాల‌న్నారు. ఆర్థిక సంస్కరణలపై తన ఆలోచనలను గురించి ప్రధాని వివరిస్తూ, ఇటీవల సాధించిన ప్రధానమైన ఆర్థిక విజయాలలో కొన్నింటిని ప్రస్తావించారు. వాటిలో 7.4 శాతం జీడీపీ వృద్ధి రేటు, భారత్ లో వ్యాపారం చేయడం అనే ప్రక్రియను సులభతరంగా మార్చడంలో సాధించిన పురోగతి ల వంటివి ఉన్నాయన్నారు. వ్యాపారం సులువుగా చేసుకోవడమన్నది కేంద్రంతో పాటు రాష్ర్టాలు కూడా కలసి పనిచేసినప్పుడే మరింతగా మెరుగుపడగలదని ప్రధాని చెప్పారు. రాష్ట్రా లకు ప్రస్తుతం 14వ ఫైనాన్స్ కమిషన్ సిఫారసుల ఆధారంగా అదనపు నిధులను అందించినట్లు తెలిపారు. ఎల్ పీజీ సబ్సిడీని నేరుగా బదలాయిస్తుండటం, ఎల్ ఈ డీ బ‌ల్బుల‌ పథకాల వల్ల కోట్లాది రూపాయలు ఎలా ఆదా అవుతున్నదీ ప్రధాన మంత్రి వివరించారు. యూరియాకు వేప పూత పద్ధతిని పాటించడం వల్ల.. వ్యవసాయానికి ఉద్దేశించిన యూరియాను పక్కదారి పట్టిస్తుండటాన్ని నివారించగలుగుతున్నామన్నారు. రైల్వేల రంగంలోకి ఇటీవల తరలివచ్చిన ఎఫ్ డీ ఐ ల సంగతిని ప్రధాని గుర్తు చేశారు. ఈ ఎఫ్ డీ ఐ లు బీహార్ లో నిర్మించనున్న రెండు రైలుబండ్ల తయారీ కర్మాగారానికి సంబంధించినవి. భారతదేశంలో విద్యుత్తు సౌకర్యానికి నోచుకోని 18,000 పల్లెలకు విద్యుత్తు ను అందించడానికి చేపట్టిన ప్రక్రియను గురించి కూడా ప్రధాన మంత్రి వెల్లడించారు. ఈ ప్రక్రియ ఎంతవరకు వచ్చిందనేది గ్రామీణ్ విద్యుతీకరణ్ యాప్ ను ఉపయోగించి ప్రతి ఒక్కరూ తెలుసుకోవచ్చని ప్రధాని శ్రీ మోదీ అన్నారు.
వస్త్రాలు, ఇతర జౌళి ఉత్పత్తుల ఎగుమతిపై పన్ను రాయితీ పొడిగింపునకు కేంద్ర మంత్రిమండలి ఆమోదం

‘కేంద్ర, రాష్ట్ర పన్నులు-రుసుములలో రాయితీ’ (RoSCTL)ని 2020 ఏప్రిల్ 1 నుంచి కొనసాగించేందుకు ప్రధానమంత్రి శ్రీ నరేంద్ర మోదీ అధ్యక్షతన ఇవాళ సమావేశమైన కేంద్ర మంత్రిమండలి ఆమోదం తెలిపింది. ‘ఎగుమతి చేసిన వస్తువులపై సుంకాలు-పన్నుల మినహాయింపు పథకం (RoDTEP)లో విలీనం చేసేదాకా ఈ రాయితీ కొనసాగింపు పథకం అమలులో ఉంటుంది. కేంద్ర జౌళి మంత్రిత్వ శాఖ ప్రకటించిన వస్త్రాలు, ఇతర జౌళి ఉత్పత్తుల ఎగుమతికి సంబంధించిన RoSCTL పథకం శాతాలు, మార్గదర్శకాలలో ఎలాంటి మార్పు లేకుండా 2020 ఏప్రిల్‌ 1 నుంచి RoDTEPలో అది విలీనమయ్యేదాకా కొనసాగుతుంది. ప్రస్తుతం ఏ ఇతర వ్యవస్థ కిందా లభించని పన్ను/సుంకాల రాయితీలను RoSCTL కింద మార్చి 31 తర్వాత కూడా కొనసాగించడం వల్ల జౌళిరంగం మరింత స్పర్థాత్మకం కాగలదన్న ఆశాభావం వ్యక్తమవుతోంది.
ఈ రోజు న మంత్రిమండలి తీసుకొన్న నిర్ణయం భారతదేశం లో ప్రజల కు టీకా మందుఇప్పించే కార్యక్రమం యొక్క పరిధి ని పెంచడం తో పాటు ఒక ఆరోగ్యవంతమైనటువంటి దేశాన్నిఆవిష్కరించనుంది: ప్రధాన మంత్రి

దేశ పౌరుల లో 18 ఏళ్ళ వయస్సు పైబడిన వారందరికీ 2022వ సంవత్సరం జులై 15వ తేదీ మొదలుకొని రాబోయే 75 రోజుల లో ప్రభుత్వ టీకాకరణ కేంద్రాల లో కోవిడ్-19 ముందుజాగ్రత డోజు (ప్రీకాశన్ డోజు) ను ఉచితం గా ఇప్పించాలన్న నిర్ణయం ‘భారతదేశం లో ప్రజల కు టీకామందు ను ఇప్పించే కార్యక్రమం యొక్క పరిధి ని విస్తరించడమే కాకుండా ఒక ఆరోగ్యవంతమైనటువంటి దేశాన్ని ఆవిష్కరించడానికి తోడ్పడగలదన్న ఆశాభావాన్ని’ ప్రధాన మంత్రి శ్రీ నరేంద్ర మోదీ వ్యక్తం చేశారు. ఈ రోజు న జరిగిన మంత్రివర్గ సమావేశం లో ఈ నిర్ణయాన్ని #AzadiKaAmritMahotsav కార్యక్రమం లో భాగం గా తీసుకోవడమైంది. కేంద్ర ఆరోగ్య శాఖ మంత్రి డాక్టర్ మన్ సుఖ్ మాండవీయ చేసిన ఒక ట్వీట్ కు జవాబు గా ప్రధాన మంత్రి తాను కూడా ఒక ట్వీట్ చేశారు. అందులో – కేంద్రం ‘‘ప్రజల కు టీకాల ను ఇప్పించడం అనేది కోవిడ్-19 కి వ్యతిరేకం గా పోరాటాన్ని జరపడం లో ఒక ప్రభావవంతమైనటువంటి సాధనం గా ఉంది. ఈ రోజు న మంత్రిమండలి తీసుకొన్న నిర్ణయం భారతదేశం లో ప్రజల కు టీకామందు ను ఇప్పించే కార్యక్రమం తాలూకు పరిధి ని విస్తరించడం తో పాటు ఒక ఆరోగ్యవంతమైన దేశాన్ని ఆవిష్కరించడాని కి కూడా తోడ్పడగలుగుతుంది.’’ అని ప్రధాన మంత్రి పేర్కొన్నారు.
ఇంట‌ర్‌నేశ‌న‌ల్ ఫినాన్శల్ స‌ర్వీసెస్ సెంట‌ర్స్ ఆథారిటిస్ బిల్లు, 2019 ని రాజ్య స‌భ నుండి ఉప‌సంహ‌రించిన అనంత‌రం, లోక్ స‌భ లో ప్ర‌వేశ‌పెట్టేందుకు ఆమోదం తెలిపిన మంత్రిమండ‌లి

ద ఇంట‌ర్‌నేశ‌న‌ల్ ఫినాన్శియ‌ల్ స‌ర్వీసెస్ సెంట‌ర్స్ ఆథారిటి బిల్లు, 2019 ని ఉప‌సంహ‌రించుకొనేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త న స‌మావేశ‌మైన కేంద్ర మంత్రివ‌ర్గం ఈ రోజు న ఆమోదం తెలిపింది. ఈ బిల్లు ను రాజ్య స‌భ లో 2019వ సంవ‌త్స‌రం ఫిబ్ర‌వ‌రి 12వ తేదీ న ప్ర‌వేశ‌పెట్టిన అనంతరం ఆ బిల్లు రాజ్య సభ లో పెండింగు లో ఉన్నది. అయితే, ఇంట‌ర్‌నేశ‌న‌ల్ ఫినాన్శల్ స‌ర్వీసెస్ సెంట‌ర్స్ అథారిటీస్ బిల్లు, 2019 ని పార్ల‌మెంటు స‌మావేశాల సంద‌ర్భం లో లోక్ స‌భ లో ప్ర‌వేశ‌పెట్టేందుకు మంత్రివ‌ర్గం ఆమోదం తెలిపింది. లాభాలు ప్ర‌స్తుతం ఐఎఫ్ఎస్‌సి లోని బ్యాంకింగ్, కేపిట‌ల్ మార్కెట్ లు మ‌రియు బీమా రంగాలు బ‌హుళ నియంత్రణ సంస్థ‌ లైన ఆర్‌బిఐ, ఎస్ఇబిఐ మ‌రియు ఐఆర్‌డిఎఐ ల నియంత్రణ ప‌రిధి లో ఉన్నాయి. ఐఎఫ్ఎస్‌సి ల లోని వ్యాపారం యొక్క గ‌తిశీల స్వ‌భావం రీత్యా ఉన్న‌త స్థాయి ప్రమాణాలు క‌లిగిన అంత‌ర్ నియంత్ర‌ణ సంబంధిత స‌మ‌న్వ‌యం అవసరపడుతుంది. అంతేకాదు, దీని కి ప్ర‌స్తుతం ఐఎఫ్ఎస్‌సి ల‌ ఆర్థిక కార్యకలాపాలకు వ‌ర్తిస్తున్నటువంటి పాలక నియ‌మ నిబంధ‌న ల‌లో స్ప‌ష్టీక‌ర‌ణ లు, వివరణ లు మ‌రియు త‌ర‌చు గా స‌వ‌ర‌ణ లు కూడాను అవ‌స‌రమే. ఐఎఫ్ఎస్‌సి ల‌లో ఆర్థిక ప‌ర‌మైన సేవ‌ ల మ‌రియు ఉత్ప‌త్తుల అభివృద్ధి అనేది స‌మ‌ర్ప‌ణ భావం తో కూడినటువంటి నియంత్ర‌ణ ప‌ర‌మైన జోక్యాల ను కోరుకొంటుంది. ఈ కార‌ణం గా ఐఎఫ్ఎస్‌సి ల‌కు ఒక ఏకీకృత ఫినాన్శల్ రెగ్యులేట‌ర్ ఎంత‌యినా అవ‌సరం అని భావించ‌డమైంది. దీని ద్వారా, భార‌త‌దేశం లో ఆర్థిక విప‌ణి లో కార్యకలాపాలు నిర్వహిస్తున్న సంస్థల కు ప్ర‌పంచ శ్రేణి నియంత్ర‌ణ సంబంధిత వాతావ‌ర‌ణాన్ని క‌ల్పించ‌వ‌చ్చును. పైపెచ్చు, వ్యాపారం చేయ‌డం లో సౌల‌భ్యం తాలూకు దృష్టి కోణం నుండి చూసినా ఇటువంటి ఏర్పాటు అత్యంత అవ‌స‌రం గా ఉన్నది. భారతదేశం లో ఐఎఫ్ఎస్‌సి ని ప్ర‌పంచ ఉత్త‌మ అభ్యాసాల తో తుల‌ తూగే విధం గా మ‌రింత‌ గా అభివృద్ధి ప‌ర‌చేందుకు కూడా ఏకీకృత ఆథారిటి తోడ్ప‌డగలదు.